
Biserica 
«Sf. Vineri» 





Scurt istoric 


n zona estică a oraşului Piteşti, s-a înălţat, în perioada 
anilor 1817-1827, pe locul unui altar de credinţă 
strămoşească devenit neîncăpător pentru  enoriaşii 

cartierului de negustori şi meseriaşi din vecinătatea râului Argeş, 
biserica cu hramurile: «Sfânta Troiță», «Tăierea capului Sf. loan 
Botezătorul» şi «Cuvioasa Paraschiva», potrivit pisaniei de piatră 
încastrate în peretele vestic al pronaosului, sursă informaţională 
atestând comanditarii edificiului religios iniţial: „Întru slava sfintei şi 
nedespărțitei Troiţe şi întru cinstia şi lauda / Tăeri(i) capului 
Sfîntului loan Botezătoriul şi a Cuvio(a)si(i) maici(i) no(a)stre / 
Paraschevi(i), s-au ridicat această sfîntă biserică din temelie, de 
dumnealui biv vel / sluger lon Ungurelu, i de jupan Hagi Țenea, 
începîndu-să din leat <1>817, în care an s-a lucrat dă roşu, / în 
tovărăşie, pînă la al doilea an; 1818 martie 18, s-au pristăvit 
răposatu Slugeri, iar dă atunci, / din pricina înpotriviri(i) vremilor, 
au rămas pînă în următoru an, când s-au să(vî)rşit, după cum să 
vede, cu / toată cheltuiala numai a dumn(ealui) Alecsandru 
Ungurelu, fiul răposatului  Slugeri  Ungu(relu), în zilele 
prea/înălțatului d(o)mn Grigorie Dim(i)triu Ghica v(oie)v(o)d, 
aflîndu-să şi episcop al Argeşul(u)i, ch(i)r Grigorie; 1827.”. 
Veritabilă cronică lapidară a acestui important aşezământ 
religios care va dăinui în timp ca un altar binecuvântat de Dumnezeu 
cu slujitori de excepţie ai credinţei strămoşeşti, pisania, cu 
dimensiunile de 72x156 cm, relevă efortul conjugat al ctitorilor de a 

săvârşi lucrarea începută în anul 1817. Intrat în conştiinţa urbei sub 
numele de „Biserica Ungurelu din vale”, şi, ulterior, de „Biserica 
Sfânta Vineri din Tabaci”, locaşul de cult prezenta o 
compartimentare specifică ritului ortodox 

Construită în formă de „corabie”, având o turlă deasupra 
pronaosului, pridvor deschis subdimensionat şi altar decroşat din 
planul rectangular, biserica a fost ctitorită de reprezentanţi de seamă 
ai patriciatului local: biv vel slugerul lon Ungurelu, originar din 
Transilvania, şi negustorul piteştean Hagi Ţonea, cofondator sau 
restaurator al unor construcţii ecleziastice din vecinătatea Piteştiului: 
Biserica «Sf. loan Bogoslov» din Valea Mare-Podgoria, Biserica de 
lemn «Sf. Gheorghe» din Bascov şi Biserica Târgu Dealului din 
Ştefăneşti. 

După decesul slugerului lon Ungurelu, în anul 1818, efortul 
financiar impus de continuarea lucrărilor a fost preluat, în 
exclusivitate, de către fiul acestuia, Alexandru Ungurelu, care, însă, 
va muri de tânăr. Preocuparea pentru înzestrarea noii ctitorii va 
reveni văduvei lui Alexandru Ungurelu, Anica, mai ales, după 
recăsătorirea ei cu polcovnicul Enghel, care, asociindu-şi pe fraţii săi, 
Drăghici şi lon Budişteanu, va dona, prin zapis, bisericii o pădure cu 
suprafaţa de 500 de pogoane în Topliţa-Mălureni, 30 de pogoane în 
Bădiceni-Mălureni, precum şi terenul supranumit „Curtişoara” 
(actualul Târgu' din Vale) din Piteşti. 

Documentele de la mijlocul secolului al XIX-lea menţionează, 
în ordine cronologică, o parte dintre slujitorii Bisericii «Sf. Vineri» 
interesaţi în dăinuirea locaşului lor de cult: Luca, Pan, lon, Teodor 
Atanasiu [1857], lon Vişan şi Luca duhovnicul [1862], Matei lonescu 
[1867], lacob Brădeanul [1868]. Intervenţii importante vizând 
conservarea construcţiei se înregistrează în anii: 1877 (refacerea 
picturii), 1882 (repararea tencuielii în interior şi exterior, practicarea 
unui acces în altar din exterior), 1888 (repararea tâmplei şi a 
tencuielilor exterioare), 1893 (repararea acoperişului). 

Un „triumvirat” providential 





n anul 1902, „temelia bisericii lui Ungurelu se slăbise şi 
| ea crăpături mari”; în consecinţă, s-a decis 
construirea unui locaş de cult care „să ofere credincioşilor 
din parohie un spaţiu mai larg şi mai sigur”. Iniţiativa edificării acestui 
impunător locaş religios a aparţinut preotului loan Becescu, ajutat de 
epitropii Gheorghe Rădulescu, Tudorache Cristea, Gheorghe 
Şerbănescu, care au participat efectiv la acţiunea de colectare a 
fondurilor necesare. 
Planul construcţiei, căreia i se pusese piatra fundamentală la 
20 iulie 1903, a fost conceput de arhitectul bucureştean lon N. 
Socolescu, execuţia lucrărilor fiind coordonată de reputatul inginer 
constructor piteştean Dimitrie Dima. Remarcabil specialist în 
domeniul arhitecturii naţionale, fondator al Societăţii arhitecţilor 
români, în anul 1891, lon N. Socolescu a fost primul director al Şcolii 
superioare de arhitectură din Bucureşti, viziunea sa arhitecturală 
fiind influenţată considerabil de stilul popular generalizat în epocă, 
dar şi de stilul brâncovenesc preluat în construciii laice şi 
ecleziastice de larg interes din Ţara Românească. În Piteşti, lon N. 
Socolescu şi-a pus amprenta geniului său pe monumentala clădire a 
vechii primării a oraşului edificate în stil neoclasic, în anul 1886, 
(actualmente, sediul Galeriei de artă). Tendinţa de a conferi creaţiilor 
sale arhitecturale caracteristicile stilului neoromânesc este evidentă 
în modul în care a conceput proiectul Bisericii «Sf. Vineri», în 
decorarea acesteia inspirându-se din motivele ornamentale ale 
amplului program decorativ al Bisericii Mănăstirii Curtea de Argeş 
Retrospectând, în deplină cunoştinţă, contribuţiile decisive 
ale comanditarilor şi realizatorilor maiestuoasei biserici din Piteşti, 
distinsul preot cărturar Constantin Dejan releva, în studiul său 
consacrat monumentului religios, că „Acestei providenţiale întâlniri, a 
unui preot identificat cu chemarea sa - loan Becescu — având 
pasiunea creaţiei şi a lucrului desăvârşit, solid şi frumos, cu un 
arhitect de înaltă concepţie — lon N. Socolescu — şi cu un inginer de 
o competenţă inegalabilă — Dimitrie Dima, colaborării desăvârşite 

dintre aceşti trei factori hotărâtori, îi datorăm excepţionala realizare a 
Bisericii «Sf. Vineri» din Piteşti.”. 

„Triumviratului” de oameni entuziaşti şi competenţi, se cuvine 
a li se adăuga artistul plastic D. Marinescu - autorul picturii murale, 
fost rector al Academiei de belle arte din Bucureşti. Pictura murală 
datând din anul 1908 prezintă stilistic evidente influenţe apusene. 
Suportul picturii este realizat din praf de cretă, ulei durizat cu 
aderenţe la stratul de tencuială nivelator al zidăriei. 

Aspectul somptuos al construcţiei a fost accentuat prin ampla 
decorație exterioară, prin vitrourile ferestrelor şi prin mobilierul de un 
rafinament artistic remarcabil. 

Slujba de sfințire a locaşului de cult s-a oficiat de către 
episcopul Argeşului, Gherasim Timuş, în ziua de 19 octombrie 1908, 
în prezenţa notabilităţilor urbei şi a majorităţii locuitorilor din Piteşti. 

La 6 iunie 1908, după definitivarea picturii murale în biserica 
actuală, „ctitoria lui Alecu Ungurelu” din 1827 a fost demolată. 






edificiului ecle 
Ş: raport arhitectural, Biserica «Sf. Vineri» prezintă o 





compartimentare specifi ilor de rit bizantin: altar, 
naos şi pronaos, planul fiind extins pe latura vestică, 
printr-un pridvor a cărui boltă semicilindrică este susţinută pe şase 
coloane masive şi pe două arce descărcate pe coloanele centrale. 
Pronaosul înalt de 12,35 m este surmontat de o turlă 
înfundată, bolta acestuia fiind sprijinită pe patru arce. Un exonartex 
amplifică planul, prin cele patru încăperi laterale supraetajate. 
Naosul prevăzut cu abside laterale penetrate de cele trei deschideri 
pentru iluminat este supraînălţat de turla Pantocratorului, de formă 
cilindrică terminată în semicalotă. 
Altarul semicilindric în interior, cu boltă în semicalotă sferică, 
prezentând un proscomidiar, la nord, iar, la sud, acces spre exterior 
este separat de naos, printr-un iconostas din lemn masiv. 

Soliditatea considerabilă a edificiului a fost relevată în timpul 
distrugătorului seism din 10 noiembrie 1940, când „nu s-a produs 
nici cea mai mică fisură, chiar superficială”. În cursul 
bombardamentelor aviaţiei americane din mai 1944, vitrourile 
ferestrelor care confereau o lumină caldă interiorului au fost, din 
păcate, distruse. 

Intervenţii ce vizau asigurarea unei conservări optime a 
locaşului de cult se consemnează periodic: în 1957, se efectuează 
lucrări de refacere a acoperişului de tablă; în anul 1971, s-a introdus 
instalaţia de încălzire cu gaze de sondă; în anul următor, se 
restaurează pictura murală de către Theodor Petrescu-Tutana, 
lucrarea fiind continuată, după decesul acestuia, de către pictorul D 
Bănică împreună cu colaboratorii săi: Maria Popa şi |. Drejoiu; în 
anul 1972, se va proceda la refacerea decoraţiei exterioare din ipsos, 
pentru ca monumentul „să-şi păstreze măreţia sa divină”. 

Relativ recenta restaurare a picturii murale de către pictorul 
llie Căpuşe a fost efectuată cu preocuparea de a nu se afecta, prin 
intervenţii brutale, particularităţile stilistice şi ampla paletă cromatică 
a picturii originare. 

Din pleiada preoţilor animați de un evident spirit gospodăresc 
în acţiunea de conservare a bisericii, se impune a fi menţionaţi: 
ardeleanul loan Becescu - ctitorul principal al sfântului locaş, Marin 
Urzică, loan Apostolescu - comanditarul casei parohiale, Chiril 
Pungoci, Constantin Uţoiu, Constantin Dejan, cărora li se alătură, 
prin devoţiunea lor evidentă, preoţii actuali. 


Patrimoniu cultic 


iserica «Sf. Vineri» tezaurizează un important 
B....: bibliofil, format din cărţile ritualice: 
«Cazanie» [Bucureşti, 1768], «Molitfelnic» [Bucureşti, 

1794], «Octoih» [Buda, 1811], «Octoih» [Râmnic, 1811], «Apostol» 
[Bucureşti, 1820], «Evanghelie» [Buda, 1821], «Ceaslov» [1825] ş. a. 
Dintre piesele de cult, o valoare deosebită prezintă: candelele, 
cădelniţele (una datată: „1897 mai 23”), chivotul, crucile cu suport, 

cununiile de argint, îmbrăcămintea de argint a unor icoane de la 
începutul secolului XX executate, probabil, de un D. D. Popescu 
argintar, al cărui nume este inscripţionat pe rizaua icoanei 
reprezentând pe «Cuvioasa Paraschiva», donată de „familia 
Elisabeta şi Nae Ştefănescu” la 15 iulie 1908, precum şi copertele 
unor cărţi de ritual: «Evanghelie» [Buda, 1817], legată de Theodor 
Costea în 1877, ori «Evanghelia» cu riza datând din 1909. Din 
zestrea patrimonială a bisericii anterioare, se păstrează un potir de 
argint cu inscripţia: „t Alecu U(n)gurelu; 1829 se(p)te(m)vrie 26”; un 
potir de argint datând din 1880; icoana «Sf. Apostoli Petru şi Pavel» 
(opera renumitului zugrav piteştean Voicu, al cărui nume este 
inscripţionat în partea inferioară a scenei biblice reprezentând pe cei 
doi apostoli care susţin macheta unei biserici: „Voicu zugrafu; / 
1832”, iar, pe partea posterioară, este inscripţionat, în cerneală 
neagră, textul: „Acea(stă) s(fintă) icoană s-au făcut de băeţi(i) 
dumnealor / Petre, Pavel / ot Piteşte; la leat 1832, deche(m)vr(ie) 2”; 
icoane pictate pe lemn din secolul al XIX-lea: «lisus Hristos», «Sf. 
loan Botezătorul», «Cuvioasa Paraschiva», «Maica Domnului», 
«Izvorul Tămăduirii», «Buna Vestire», precum şi «Sf. ierarh 
Athanasie» pictată în 1893, de Gheorghe Stoenescu, şi « Cuvioasa 
Paraschiva» datând din acelaşi an, realizată în ulei pe lemn de 
pictorul Gheorghe Belizarie. 


Slujitori ai altarului 


onform «Anuarului Eparhiei Argeş, în anul 1940», 

C.... „Sfânta Vineri” era constituită din 614 familii 

cu 1889 suflete. Personalul oficiant al bisericii se 

compunea din: preotul paroh loan Postelnicescu, iconom stavrofor, 

licenţiat în teologie şi drept, profesor secundar; preot ajutător Chiril 

Pungoci, licenţiat în teologie, drept şi litere şi cântăreții: lona N. 
Şovar şi Dumitru Gorlescu. 

În anul 1975, potrivit «Monografiei Eparhiei Rîmnicului şi 

Argeşului», personalul bisericii parohiale era format din: paroh preot 

iconom stavrofor Constantin C. Dejan, născut la 15 aprilie 1916, 

preot [1941], încadrat la această parohie [1967], protoiereu de 
Piteşti, membru al Adunării Eparhiale, membru al Adunării Naţionale 
Bisericeşti, fost preşedinte al Consistoriului Eparhial, decorat cu 
ordinul „Steaua Republicii” cl. a V-a, preotul iconom stavrofor 
Constantin Uţoi, născut la 4 februarie 1904, preot [1946], fost 
secretar al protoieriei Piteşti, membru în Consistoriul eparhial şi şi 
cântăreții: Florea N. Vlăsceanu şi loan N. Sovar. 

Prin expresiva sa siluetă arhitecturală şi prin decorativismul 
echilibrat, acest nestemat al creaţiei înaintaşilor constituie un 
autentic sanctuar ortodox izvodit din conştiinţa perenităţii credinţei 
neamului românesc. 

